PASTOR JA AEDNIK
Teil on siin kaks maja?
Jah, see oli 10 aastat tagasi, kui ostsime selle maasika-suvila;
hiljem saime ehitusloa ja ehitasime uue maja kõrvale.
Vana maja jäigi juba vanaks.
Uus maja on kasutatav aastaringselt ja see on imeline.
Maasika ja Mustika. - Imeline.
Järv on veel jääs, kuigi lumi on sulanud kiiresti.
Mis järv see on? - See on Lohja järv.
Kogu oma vaba aja veedame siin.
Vahel tuleme siia õhtul hiljemgi, sest hommikud on siin imelised.
Linnud ärkavad ja päike tõuseb.
Siin võib nokitseda?
Sellega ei ole kuhugi kiiret ja keegi ei sunni tagant.
Tegutseme vaikselt omas rahus.
Martti värvib igal aastal terassilauad ja aiapiirdeid.
See on talle nagu teraapia.
On see vaimselt ka tähtis koht? - Jah on. Siin elas üks pastoripaar,
kelle kaudu me imeliselt läbi Jumala juhtimise selle koha saime.
Siin on palju palvetatud, üritusi peetud, nii et see on õnnistatud koht.
Ma tunnen siin rahu ja palvetamise vaimu.
Ja looduse keskel olla - see on midagi erilist.
See on perelegi tähtis?
On. Kuna meil on veel vana maja ka alles
ja samas suur pere - palju lapsi ja lapselapsi,
siis nad saavad olla ka vanas majas.
Aga ennekõike on see minu ja Martti rahusolemise koht.
Ei ole nii, et kui me siia tuleme, siis kõik tulevad kohe meile järgi.
See peab olema eelnevalt kokkulepitud.
Tulin sind veidi aiatöödega aitama.
Siia istutatud õunapuud on juba 5 aastat vanad.
Aga õunu olete juba saanud? - Natuke ikka oleme saanud.
See on tore esimesi õunu süüa, kuigi neid on vaid kaks.
Kummalegi oma õun ikkagi. Jaa, see on tähtis.
Neid õunapuid ei ole veel lõigatud. See on tore, et tulid neid lõikama.
Teadsid, et teiste puid on lihtsam lõigata, kui enda omi?
Mispärast? - Võib lõigata julgemini.
Kas enda puust tahaks rohkem alles jätta?
Jah, hakkan mõtlema, kas ma ikka võtan selle oksa ära.
Mõeldes sügisele, kas lõigatud puust saab paremini õunu?
Lõikamise mõju on pikaajalisem.
Sellega saavutatakse hilisem saagikus.
Õunapuu on kõige tugevam puu Soomes.
Meil polegi õunapuust kõvemat puitu.
Kunagi tehti Soomes villatööstusele õunapuust laagreid,
kuna see on nii kõva puit.
Need puud on nagu tüüpilised koduaia puud.
Koduaias on tähtis, et puud paistaksid kaunid välja.
Õunu tuleb kunagi kindlasti palju, aga ei tea, milliseid küll täpselt.
Aga puu peab ka ilus välja nägema. - Jah, kevadel õitsedes on palju ilu.
Ma lähen kääre tooma ja hakkan lõikama.
Ma ostsin väikseid taimi ja lähen neid pottidesse panema.
Iga pastori põhivarustusse kuuluvad kevadel käärid autos.
Mul on siin õunapuude lõikamiseks vahendid olemas.
Need on nn. aiakäärid ja on näha, et päris vanad juba.
Nad on mulle armsaks saanud ja igati käepärased.
Vastavalt puu suurusele leidub veel suuremaid ja väiksemaid kääre.
Sõltub, mida mille jaoks kasutada. Aga läheme nüüd lõikama.
Mirja rääkis, et need on tüüpilised, umbes 5-aastased koduaia puud.
Siin on õunapuu jaoks ideaalne koht järsaku peal.
Õunapuule ei meeldi liigniiskus, siin on hea kerge maa
ja liigne vesi pääseb ära voolama. Ideaalne koht õunapuude jaoks.
Õunapuude tähtsaim omadus on see, et nad toodavad häid vilju.
Kahest meetrist kõrgemale me ei ulatu enam õunu korjama.
Tähtis on mõelda, kui kõrge peab õunapuu olema,
et me ulatuks saaki korjama.
Esmalt peaksimegi mõtlema õunapuu kõrguse piiramisele.
Tundub julm tegu, et peame lõikama häid, kõrgele ulatuvaid oksi.
Aga see on vältimatu, kui tahame puule pikka iga ja head saagikust.
Vahel võib juhtuda, et mingit oksa peab jupi kaupa lühemaks võtma.
Korraga ei või suuri oksi maha lõigata.
Näiteks siin on selline oks, millest ma võtan ühe jupi maha,
kuid hiljem võib olla vajalik võtta terve oks maha,
Sellel oksal on palju õieoksi tulemas, kuid ülevalpool on uus aastakasv,
mille ma nüüd eemaldan.
Aga järgmine aasta tuleks terve oks maha võtta.
Lõikame kõigepealt selle siit maha.
Sellel puul on väga hea ladva osa -
pole enam pikka põhilatva olemas ja muidu on ta ka väga hargnenud,
kuid õunapuu puhul see ei sega.
Ma lühendasin veidi ladvaoksi, kuid neid võib allapoole ka painutada.
Õunapuu saagikust suurendab okste allapoole painutamine.
Neile okstele võib siduda raskuse, näiteks kivi võrkkotis,
mis painutaks oksi allapoole.
Sel viisil saame veidi parandada okste nurki.
Pikema aja jooksul muutub puu latv selliseks.
Puust tuleb kaarjas ja allapoole painduv.
Nüüd aga hakkan lõikama seespool olevaid oksi.
Tähtis on eemaldada ristuvad oksad.
Siin on küll kääbusoksi,
kuid nad on liiga väikesed ja neist eriti õunu ei tule,
nii et ma võtan kogu oksa maha.
Võtan siit veel ühe päris suure oksa maha,
mis on halva nurga all.
Üle 2-3 oksa ei või korraga maha võtta,
muidu hakkab puu liiga aktiivselt kasvama.
Sellega kaasnevad uued probleemid - liiga palju vesivõrseid.
Kuid siit võib võtta paar head oksa veel.
Mõtlen, et järgmine aasta peaks siit sellegi oksa maha võtma.
Sel moel saame puu sisemusse rohkem õhulisust.
Sellised oksad võtan nüüd maha.
Lõikekoht oksal peab olema kohe peale paksenenud osa.
Eriti selgelt on see paksem osa märgatav vanematel puudel.
Just paksenenud osa järgsest kohast peaks lõikama selle oksa maha.
Tähtis koht õunapuul on kohe ülevalpool juurt.
Sellel õunapuul on tõesti toredalt näha pookimisalus ja poogendi oks.
Õunapuu on alati poogitud aluse külge.
Õunapuu ei paljune seemnest,
aga tolmlemise teel võib saada seemnest kasvatamisel uusi sorte.
Kui me tahame aeda näiteks Suisleppa või Valget klaari,
tuleb see alati pookida pookimisaluse külge.
Pookimisaluse ja õunapuu kultuurosa ühenduskoht on väga tähtis koht.
Pookimisalusest ei tohi lasta välja kasvada metsikuid võrseid.
Need tuleks eemaldada. Sellel puul selliseid võrseid pole.
Nüüd ma eemaldan altpoolt kasutud oksad,
millel pole tähtsust õunte tootmise seisukohalt.
Aednik lõikab maha iga oksa, mis ei kanna vilja.
Me elame Põhjamaal,
kus botaaniliselt on viletsad tingimused.
Jeesus kasutas Piiblis selliseid võrdumeid,
mis olid seotud selle ümbrusega, kus Ta elas.
Johannese evangeeliumi 15 ptk räägib viinapuust.
Kõik, mis sobib viinapuu kohta, sobib ka õunapuu kohta.
Tutvusin hiljuti huvitavate uuringutulemustega
õunapuude saagikuse kohta.
Seda lugedes tundus nagu oleksin lugenud Piiblit.
Üks tähtis asi selles uuringus oli teema,
kuidas õunapuu oks võiks toota rohkem vilju.
Selles uuringus oli oksi painutatud allapoole.
Mida rohkem oksa oli painutatud, seda rohkem andis ta vilja.
Sellise nurga all painutatud oks andis kuni 120% rohkem õunu
võrreldes püstise asendiga.
Mida alandlikumad ja kuulekamad me kristlastena oleme,
seda rohkem saaki me anname.
Saagi tootmine on kristlastena meie kohustus ja õigus
ning suur Jumala arm, et saame Tema plaani kohaselt toota saaki.
Loe Johannese evangeeliumi 15-ndat peatükki
viinapuust ja tema okstest.
Uuri läheduses või hoovis olevaid õunapuid
ja võrdle neid sõnu nendega.
Hei Marko, puud on juba lõigatud?
Jaa, ongi juba valmis.
Kuni sa lilli istutasid, sain lõigatud
ja võin sulle näidata, mis siin juhtunud on.
Oi, siin on väikseke lõigatud.
Ma lühendasin seda, et sul oleks kergem õunu korjata.
Keskelt võtsin oksi vähemaks, et saada rohkem õhulisust
ja et õied saaks rohkem valgust.
Vaatasin üle ka juureosa, et seal oleks kõik korras.
Pookimisalus on toredasti näha. See on eriline puu selle poolest.
See on siis õigesti istutatud? - Jaa.
Sul on nüüd tüütu kohustus kutsuda mind ka järgmisel aastal,
sest seda lõikamist peab jätkama.
Me ei saa seda lõpetada, vaid peame minema edasi.
Me kohtume siis.
Tänud sulle Marko! Tore, et tulid ja neid puid lõikasid.
Olen sinult õunapuude kasvatamise ja lõikamise kohta palju õppinud.
Kuid nüüd on kohvijoomise aeg. - Lähme.
Mõtlesin neid töid tehes, kuidas meidki lõigatakse.
Jumal tahab, et meiltki lõigataks maha kõik kasutud oksad,
mis takistavad meis Tema tegutsemist ja Tema lasteks olemist.
Iseasi on, kas nõustume sellega? See on juba eraldi teema.
Oma kogemuste põhjal vaimses töös ja ka muidu, võin öelda,
et olen pidanud läbima päris tiheda lõikamisfaasi,
kus Jumal on eemaldanud palju sellist, mis oleks takistuseks minu tööle.
See pole olnud just meeldiv.
Ei, kuid ma olen kogenud seda ise ja täheldanud ka teiste eludes,
et neil aegadel Jumal ka hoiab meid väga eriliselt.
Sageli näeme seda alles hiljem.
Kuidas Jumal on meid olukordadest läbi viinud.
See on küll tõsi,
pidades silmas ka meie TV7 aastate jooksul tehtud töid,
et on olnud palju selliseid olukordi,
kus tagantjärgi vaadates olid nagu lõikelaual.
Jumal on meid lõiganud lahti vääradest ideedest ja ootustest.
Ja kui sa oled pääsenud neist vabaks ja leppinud sellega,
öeldes: "Isa, siin ma olen;
vii ära kõik, mis takistab Sinu Kuningriigi tööd minus ja minu kaudu",
siis see on imeline vabadus.
Tuleb sulle meelde mõni juhtum oma elust?
Kindlasti see, kuidas minust pastor sai.
Kui ma olin rohkem aednik,
siis see viis, kuidas Jumal valmistas mind ette selleks tööks.
Jumalale kuulub kogu au.
See au ei kuulu mulle, vaid see on Jumala töö ja Tema au.
Jumal valmistas mind selleks ja ma ise olen selle üle uhke.
Oleks suurepärane olla ja nautida inimeste tähelepanu ja muud,
kuid see viidi minult ette ära.
Seda ei saa nautida selles töös, kuigi palju on nähtaval.
Rõõmutsen selle üle, et Jumalal on au.
See on väga tähtis, sest Jumal ütleb, et Ta ei jaga oma au.
Sama siin. Paljud tulevad ütlema: "Te olete rajanud!"
või "Sa oled teinud" ja "Küll te olete panustanud" jne.
Kuid tegelikult on nii, et kõik tuleb Temalt.
Kui Jumal annab ülesande, siis annab Ta ka varustuse.
Aga selleks peame me alistuma sellele,
et Jumal saaks hakata takistusi eemaldama.
Lootes, et me oleme takistavatest asjadest niivõrd vabad,
et Jumala au ja vägi pääseks esile meie töö ja elu kaudu.
Vana tarkus: "Mida pikem koolitus, seda suurem ülesanne."
Samas aga ei mõelda sellele ja Jumala ajastusele;
sellele, et kõik aeg kuulub Jumalale.
Jumalal on just õige aeg õigete asjade jaoks
ja me ei tohi kiirustada Teda takka,
vaid peame teadma, et Jumalal on oma aeg iga asja jaoks.
Ta teeb neid siis, kui oleme valmis selleks.
Jumal tegutseb siis, kui meie südamed on valmis.
Alles siis saame Jumala armust edasi liikuda.
Ta ootab ja jälgib armastava Isana, millises ajajärgus Tema lapsed on.
Õunapuu lõikamine on hea näide loodusest -
neidki ei või lõigata, millal iganes.
Ainult siis, kui selleks on aeg.
Tundub, et tahaks anda saaki ja muidugi me loodame,
et õunapuugi annaks saaki võimalikult kiiresti.
Kuid see ei pruugi olla õige viis parima saagi saamiseks.
See ei lähe meie tahtmist mööda, et millal ja kui palju saaki tuleb.
See on stsenarist, kes...
Ennem, kui jätkame kohvi joomist, kas palvetaksid meie päeva lõpuks?
Tänud selle eest, armas Jeesus, et Sina oled Issand ja Kuningas.
Tänud selle eest, et Sina lõikad maha oksad, mis ei kanna vilja.
Tänud selle eest, et parim koht on olla Sinu töölaual lõigatavana.
Issand, anna meile jõudu ja tarkust leppida Sinu tahtega
ja kulgeda Sinu jälgedes.
Siis me saame näha, millised on Sinu töö, sära, au ja kuningriik.
Kogu ülistus kuulub Sulle, Jeesus. Aamen. - Aamen.
Mul on siin veel kaks kotti.
Need pole küll eriti ilusad, aga... - Väga ilusat värvi!
Kuid sees on midagi kaunist.
Ma kogun oma aiast seemneid ja ma kingin need nüüd sulle.
Need on mooniseemned. - Tore, mul polegi neid.
Moonid meeldivad mulle, Iisraeli mägedes olid moonipõllud.
Palju tänu.
Tõlge: Kuno Kivikink